รถตู้นักท่องเที่ยวต่างชาติชนเก๋งรวม 3 คันเจ็บ 8 รายบนมอเตอร์เวย์
รถตู้นักท่องเที่ยวชาวฝรั่งเศสและคนไทยรวม 8 คนชนท้ายเก๋งที่ชะลอตัวด้านหน้า บนถนนมอเตอร์เวย์ สาย7 พื้นที่ อ.บางปะกง ก่อนจะเสียหลักไปชนเก๋งอีกคันที่อยู่ช่องซ้ายทำให้ได้รับบาดเจ็บทั้งคันเมื่อวันที่ 11 ม.ค.63 พ.ต.ท.นักรบ ศิริพันธ์ สว.(สอบสวน) ทางหลวงที่ 2 กองกำกับการ 8 ทางหลวง มอเตอร์เวย์ จุดพักรถเขาดิน พร้อมหน่วยกู้ภัยฉะเชิงเทรา รับแจ้งอุบัติเหตุผู้ได้รับบาดเจ็บหลายราย บนถนนมอเตอร์เวย์ กม.52 ขาเข้าชลบุรี หมู่ 7 ต.เขาดิน อ.บางปะกง จ.ฉะเชิงเทรา พบรถตู้ โตโยต้า คอมมิวเตอร์ สีขาว ทะเบียน 33-6902 กรุงเทพมหานคร เสียหลักชนราวเหล็กข้างทาง ด้านหน้าพังเสียหาย มี นายวรชัย วงศ์คำตุ้ย อายุ 52 ปี เป็นคนขับ แล้วทำให้นักท่องเที่ยวชาวฝรั่งเศส 7 คนและชาวไทย 1 คน ที่โดยสารมาได้รับบาดเจ็บทั้งหมด เจ้าหน้าที่ทำการปฐมพยาบาลก่อนนำส่งโรงพยาบาลจุฬารัตน์ 11 ใกล้กันพบ รถยนต์อเนกประสงค์ ยี่ห้อฟอร์ด รุ่นเอเวอเรสต์ สีขาว ทะเบียน 9 กง 1572 กรุงเทพมหานคร มี นายธวัชชัย มาไข่ อายุ 44 ปี เป็นคนขับด้านหน้าฝั่งขวาพังเสียหาย และรถยนต์อเนกประสงค์ มิตซูบิซิ ปาเจโร่ สีบอร์น-เทา ทะเบียน กร 6109 พิษณุโลก จอดอยู่ข้างทางท้ายรถถูกชนพังเสียหาย มีนายดำรงวิทย์ รุ่งศุภกิจ อายุ 42 ปี เป็นคนขับ สอบสวนนายวรชัย ให้การว่าขณะที่กำลังขับรถพานักท่องเที่ยวไปเกาะช้าง พอมาถึงที่เกิดเหตุรถด้านหน้าเกิดเบรกกะทันหัน ทำให้เบรกไม่ทันจึงชนท้ายเต็มแรง แล้วเสียหลักไปชนรถยนต์ของนายธวัชชัยที่ขับมาเลนซ้ายทำให้มีผู้ได้รับบาดเจ็บดังกล่าว.
รถตู้นักท่องเที่ยวชาวฝรั่งเศสและคนไทยรวม 8 คนชนท้ายเก๋งที่ชะลอตัวด้านหน้า บนถนนมอเตอร์เวย์ สาย 7 พื้นที่ อ.บางปะกง ก่อนจะเสียหลักไปชนเก๋งอีกคันที่อยู่ช่องซ้ายทำให้ได้รับบาดเจ็บทั้งคัน
รถตู้ชนรถเก๋ง,รถตู้นักท่องเที่ยว,ชาวฝรั่งเศส,ถนนมอเตอร์เวย์,อ.บางปะกง,ฉะเชิงเทรา,บาดเจ็บ 8 ราย,ข่าวทั่วไป